**Fejér Megyei Önkormányzat Közgyűlésének**

**16/2017. (I.26.) önkormányzati határozata**

**a teljesítménykövetelmények alapját képező, a Fejér Megyei Önkormányzat 2017. évi céljainak meghatározásáról**

A Fejér Megyei Közgyűlés megtárgyalta a „Javaslat a teljesítménykövetelmények alapját képező, a Fejér Megyei Önkormányzat 2017. évi céljainak meghatározására” c. előterjesztést és az alábbi határozatot hozta:

A Fejér Megyei Közgyűlés a Fejér Megyei Önkormányzati Hivatal tevékenységével elérendő – a teljesítménykövetelmények alapját képező – 2017. évi célokat az alábbiak szerint határozza meg:

* az önkormányzat kötelező és önként vállalt feladatai vonatkozásában a megyei közgyűlés, a közgyűlés bizottsága és a tisztségviselők munkájának előkészítése, szervezése, koordinálása és a hozott döntések magas színvonalon, határidőben történő végrehajtása;
* az önkormányzat és a hivatal jogszerű működéséhez szükséges rendeletek, szabályzatok felülvizsgálata és aktualizálása;
* a törvényes, gyors, pontos, szakszerű, humánus ügyintézés színvonalának folyamatos megtartása;
* az önkormányzat törvényes, eredményes és hatékony gazdálkodásának elősegítése, likviditásának folyamatos biztosítása, az előirányzatok felhasználásának, azok időarányos teljesítésének folyamatos figyelemmel kísérése;
* a megyei önkormányzat épített és természeti környezet védelmére irányuló feladatainak ellátása, és a települési önkormányzatok ez irányú tevékenységének segítése;
* településrendezési terveknek a megyei területrendezési tervvel történő összehangolásának folyamatos biztosítása;
* Fejér megye Integrált Területi Programja (FMITP) végrehajtásának koordinálása;
* Fejér Megyei Gazdaságfejlesztési és foglalkoztatási Paktum (TOP-5.1.1 projekt) végrehajtásának koordinálása
* a “Megyei Klímastratégia és Megyei Éghajlatváltozási Platform létrehozása Fejér Megyében” című projekttel kapcsolatos feladatok végrehajtásának koordinálása
* a Velencei-tó és Térsége, Váli-völgy, Vértes Térségi Fejlesztési Tanács munkaszervezeti feladatainak eredményes ellátása
* segítséget nyújt a Fejér Megyei Értéktár Bizottság munkájához.

Székesfehérvár, 2017. január 26.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: